Ignotas Oginskis

Ignotas Oginskis (1698 m. – 1775 m. vasario 26 d. Halėje, Vokietija) – Lietuvos Didžiosios Kunigaikštystės (LDK) karinis ir politinis veikėjas.

Giminė ir dvarai 

Kunigaikštis, kilęs iš Lietuvos kunigaikščių Oginskių giminės, tėvas Martynas Mykolas Oginskis (1672–1750 m.). Broliai Pranciškus Ksaveras Oginskis (XVIII a. – po 1750 m.), Tadas Pranciškus Oginskis (1712–1783 m.), Kazimieras Ignotas Oginskis (XVIII a. – po 1769 m.), Stanislovas Jurgis Oginskis (1710–1748 m.).

Žmona Elena Oginskaitė (1700–1792 m.), uošvis – Kazimieras Dominykas Oginskis (po 1660 – 1733 m.).

Valdė Luokės, Vaiguvos, Grūšlaukės dvarus. 1765–1771 m. su žmona fundavo Grūšlaukės bažnyčios statybą  (pastatyta 1778 m.). 1768–1771 m. Vilniuje pastatė triaukštį Oginskių rūmų pastato korpusą prie Rūdninkų gatvės. Tada į jį buvo įjungti ten anksčiau stovėję namai. Šis pastatas užėmė plotą nuo dabartinės šiaurės vakarinės sienos iki vidaus išilginės sienos.

Veikla 

Lietuvos vyriausiojo tribunolo maršalka. Nuo 1744 m. Lietuvos dvaro maršalka, 1750 m. balandžio 15 d – 1768 m. vasario 22 d. Lietuvos didysis maršalka, nuo 1768 m. Vilniaus kaštelionas.

Augustas III du kartus jį su pavedimais siuntė į Peterburgą. Vienas iš pirmųjų Lietuvos masonų.

Apdovanojimai 

1736 m. rugpjūčio 11 d. Drezdene apdovanotas Baltojo Erelio ordinu.

Nuorodos 

|-

Ignotas
Lietuvos didieji maršalkos
Lietuvos dvaro maršalkos
Lietuvos tribunolo maršalkos
Vilniaus kaštelionai
Lietuvos masonai
Lietuvos didieji stovyklininkai
Breslaujos seniūnai
Borisovo seniūnai
Platelių seniūnai
ATR pasaulietiniai senatoriai
ATR diplomatai
ATR Seimo atstovai